
Dagsorden
1 Status på områdefornyelsen
2 Næste skridt i områdefornyelsen
3 Aktionsliste med ideer fra borgerne, så vi kan se vores fremskridt og give plads til at der kommer nye ideer.
4 Ansøgning om cykelsti på Vordevej, så den kommer med på ønskelisten.
5 Ungemødested i Løgstrup (Ungeudvalget holder første møde den 8.2.2024)
6 Status på øvrige arbejdsgrupper
7 Øvrige opgaver for Udviklingsrådet
8 Næste møde
9 Eventuelt



1	Områdefornyelsesplanen forventes at blive vedtaget i kommunalbestyrelsen i februar 2024. Herefter skal den godkendes i indenrigsministeriet. 
2	Det næste skridt i at få udført områdefornyelsesplanen for gruppens vedkommende er at få nedsat nogle følgegrupper. Vi har inddelt arbejdet i 4 grupper, Et sted for unge, Biodiversitet, Bypark og En samlet bymidte. Vi vil forsøge at få oplyst fra kommenen, hvilket arbejde grupperne skal udføre. 
3.    Den lokale udviklingsplan indeholder ideer fra borgerne, og vi drøftede, om det skulle gøres muligt at borgerne løbende kan tilføje ønsker og ideer til planen. 
	Vi aftalte at listen flyttes op som en selvstændig side, og at Udviklingsrådet en gang årligt gennemgår den og tilføjer kommentarer om, hvad der sker i forbindelse med de konkrete forslag. 
4	Vi skal have kommunikeret vores ønske om cykelsti til kommunen. I henvendelsen vil vi også fremføre ønsket om en fodgængerovergang på Hjarbækvej, udfor Lærkebakken
5	Første møde holdes den 8.2.24, og indtil nu er der ingen unge der har henvendt sig for at arbejde med i gruppen. Det er et stort ønske at komme i kontakt med de unge, og for at opnå det blev det foreslået at holde et møde med de unge der går i klubben, hvor vi invitere på Pizza og på den måde, håber vi at vække interesse for sagen. 
6	Der blev orienteret om det Bio gruppen havde gennemført indtil nu, og det videre arbejde. Derudover talte vi om fundraisings gruppen. Den skal sammensættes af repræsentanter fra byens foreninger og forventes at holde møde en gang i kvartalet. Vi talte også om at nedsætte en gruppe, der vil arbejde med at få købt og finansieret – i samarbejde med fundraisings gruppen -  noget kunst til byen
7	Vi har ikke taget fat på opgaver der ligger udover dem der er i forbindelse med at planen for områdefornyelse realiseres. 
8	Næste møder er aftalt til den 2. april 2024 kl. 19.00	
9	Under eventuelt talte vi om, om vi skal have nogle flere medlemmer i gruppen, og om de enkelte nuværende gruppemedlemmer fortsat ønsker at deltage.


Løgstrup den 7. februar 2024
Kirsten Mougaard
Referent


